**Tööleht “Mis see minu asi on, mis Euroopa digiturul toimub?”**

Euroopa ühtne digiturg ei ole enam fantaasia, vaid saamas reaalsuseks ning tegemas edusamme igal aastal. Sellele on suuresti kaasa aidanud Eesti endine peaminister ning endine Euroopa Liidu ühtse digituru volinik Andrus Ansip. **Tänases e-külalistunnis saad teada, mis on Euroopa ühtne digiturg ning mis on selle mõjud.**

**Kasuta töölehte nii:**

* enne otseülekannet vasta küsimusele
* otseülekande ajal küsi küsimusi
* peale otseülekannet aruta teemat oma klassikaaslasega ja lahenda ülesanne

**ENNE OTSEÜLEKANDE VAATAMIST VAATA VIDEOT JA VASTA KÜSIMUSELE**

Vaata läbi 4-minutiline video [“Miks on vaja Euroopas ühtset digiturgu?”](https://www.youtube.com/watch?v=jYBQ9H6LnLE&ab_channel=euroopakomisjon) ja vasta video põhjal, milliseid positiivseid muudatusi toob ühtne digiturg Euroopa Liidule ja tarbijatele kaasa?

1)

2)

3)

4)

**OTSEÜLEKANDE AJAL KÜSI KÜSIMUSI**

Selleks, et saada vastuseid enda jaoks olulistele küsimustele saad Youtube otseülekande ajal külalisõpetajalt küsimusi küsida. Selleks lisa vestlusesse või palu õpetajal oma küsimus vestlusesse lisada nii:

***Kaari 12. klass, Kurtna Kool. Kuidas saada presidendiks?***

Ole küsimust sõnastades viisakas ja täpne. Sinu küsimusi näevad kõik, kes samal ajal otseülekannet vaatavad. Mida varem jõuad küsimused saata, seda suurema tõenäosusega jõuame vastata.

**OTSEÜLEKANDE JÄREL LOE UUDISEID JA TÄIDA TABEL**

Kuidas edeneb Euroopa ühtse digituru edendamine? Uuri Euroopa Parlamendi [kodulehelt](https://www.europarl.europa.eu/news/et/headlines/priorities/digiturg) erinevaid uudislugusid digiturust viimastel aastatel ning tutvu Euroopa Parlamendi tööga selles valdkonnas. **Vali välja 3 uudist ning tee lühikokkuvõte, mida on saavutatud ning mõtle, kuidas iga areng võib Sind mõjutada. Täida tabel.**

|  |  |  |
| --- | --- | --- |
| **Uudise pealkiri** | **Uudise sisu:lühikokkuvõte*(Mida on Euroopa Parlament teinud või on plaanimas)*** | **Kuidas see mind mõjutaks?** |
|  |  |  |
|  |  |  |
|  |  |  |